text: DBU suspenderer fodboldhold efter ballade
  27 september 2017 kl. 16.51
  Uro med kanonslag og dommerskub i en Serie 5 kamp mellem Høje Kolstrup og Christiansfeld får nu DBU til at suspendere hjemmeholdet midlertidigt.
  Søndag måtte tre politibiler rykke ud til en fodboldkamp mellem de lokale helte fra Høje Kolstrup ved Aabenraa og Christiansfeld.
  Fodboldkampen udviklede sig til en masse ballade. Først dukkede en gruppe unge op og generede både tilskuere, dommer og spillere.
  Senere blev spillerne på banen også aggressive og voldelige. Derfor endte det med, at politiet blev tilkaldt.
  Nu har DBU så taget en midlertidig konsekvens og har suspenderet hjemmeholdet, skriver Ekstra Bladet.
  